  Майя Бывальцева Удмуртиын Пичи Пурга – Улӥ Кечол сюреслэсь 4,5 иськем люкетсэ тупатъян ужъёсты йылпумъязы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Ӧнерчиос сюреслэсь вужмем шобретсэ утялтӥзы но кык сӥен асфальтобетон вӧлдӥзы. Со сяна, сюрес урдэсъёсты ӝуждалаезъя ӵошкытатӥзы но пасьталаезъя юнматӥзы. Озьы ик дугдылон интыосты умоятӥзы, дугдылонни павильонъёс пуктӥзы, сюрес пусъёсты но сигнал юбоосты воштӥзы. Тодэ вайытом, сюреслэсь люкетсэ тупатъян ужъёс «Кышкыттэм но ӟечлыко автомобиль сюресъёс» йӧскалык ӵектосъя куартолэзьысен мынӥзы. Кылем арын озьы ик та сюреслэсь Яганысен Улӥ Кечолозь 4,37 иськемзэ выльдӥзы.  Тегъёс: Авто Удмуртия сюресъёс ПичиПурга тупатъянужъёс АлександрБречалов 100ар  